Roland Garros 2024. Aryna Sabalenka a trecut de Moyuka Uchijima în 62 de minute şi s-a calificat în turul trei
Roland Garros 2024. Aryna Sabalenka s-a calificat în turul trei la Roland Garros. Ea a avut nevoie doar de 62 de minute pentru a trece de japoneza Moyuka Uchijima.
Jucătoarea belarusă de tenis Aryna Sabalenka, locul 2 mondial, s-a calificat, joi, în turul trei la Roland Garros, al doilea grand slam al anului.
Sabalenka a trecut în turul doi de japoneza Moyuka Uchijima, locul 83 mondial, scor 6-2, 6-2, în 62 de minute de joc.
În turul trei, Sabalenka va evolua cu sportiva spaniolă Paula Badosa, locul 139 mondial, care a eliminat-o pe kazaha Iulia Putinţeva, locul 39 mondial, scor 4-6, 6-1, 7-5.